als_Latn dik_Latn sag_Latn
VIDEO Bashkëshortja e Tony Blair fiton kontratë ligjore nga qeveria shqiptare
- 9147 Lexime
- (11:06 , 08/03/2015)
- 18 Komente
TIRANE – Firma ligjore e bashkëshortes së ish-kryeministrit britanik Tony Blair, Omnia Strategy, është ngarkuar të veprojë për llogari të Shqipërisë në një mosmarrëveshje arbitrazhi me vlerë çerek miliard paund. Kontrata e Omnia Strategy me Shqipërinë, ku bashkëshorti i saj Tony Blair punon si këshilltar për qeverinë Rama, vjen pas një kontrate që ajo ka marrë nga qeveria e Kazakistanit, ku zoti Blair është gjithashtu këshilltar zyrtar dhe i paguar nga presidenti i këtij vendi, Nursultan Nazarbayev.
Gazeta “Sunday Telegraph” shkruan se “nuk është e qartë se sa po e paguan Shqipëria zonjën Blair për shërbimet e saj, por nëse kontrata është e ngjashme me atë fitimprurësen me Kazakistanin, ajo duhet të jetë e lumtur”. Omnia Strategy u pagua gati 400,000 paund për gjashtë muaj punë në Kazakistan, me detyrën për të analizuar “traktatet dypalëshe të investimeve” të këtij vendi. Zonja Blair, e njohur më së shumti si avokate për të drejtat e njeriut, i faturoi për shërbimet e saj qeverisë së Kazakistanit një tarifë prej 975 paund për orë, ndërsa juristët e tjerë të Omnia Strategy tarifuan shifra më të ulëta. Zonja Blair zakonisht e ka tarifën 1,150 paund për orë, por ajo i ofroi shërbimet e saj për taksapaguesit e Kazakistanit më lirë.
Mosmarrëveshja ligjore në Shqipëri pason një vendim të marrë nga qeveria, për t’i hequr kontratën prej 250 milionë paund një kompanie amerikane që kishte për detyrë të vendoste dhe operonte skanera specialë në kufijtë ndërkombëtarë të vendit. Rapiscan Systems fitoi një kontratë 15-vjeçare në prill 2013 teksa Shqipëria përpiqej të forconte kufijtë e saj dhe të ndalonte trafikun e drogës, duhanit dhe armëve, si dhe atë të qenieve njerëzore. Shqipëria shpreson të anëtarësohet në Bashkimin Europian dhe ka nevojë për të arritur standarde më të larta në kontrollin kufitar për këtë qëllim. Por kjo kontratë u anulua nga Shqipëria pas zgjedhjes së Edi Ramës si kryeministër në shtator 2013.
“Sunday Telegraph” shkruan se Tony Blair është shumë popullor në Shqipëri, për shkak të ndërhyrjes në Kosovën fqinje, e banuar në maxhorancë nga shqiptarët, të cilët po luftonin për pavarësi nga ish-Jugosllavia.
Rapiscan hodhi Shqipërinë në gjyq në gusht 2014, duke kërkuar nga Shqipëria 250 milionë paund, përmes një çështjeje të ngritur në Dhomën Ndërkombëtare të Tregtisë, një gjykatë me bazë në Vienë. Qeveria e Shqipërisë kërkoi me këtë qëllim një kompani ligjore për të luftuar për llogari të saj dhe, pas një procesi tenderues që filloi në tetor të vitit të kaluar, i dha kontratën për konsulencë ligjore Omnia Strategy, një kompanie konsulence ligjore e krijuar nga zonja Blair në vitin 2011.
Kjo nuk është hera e parë që Omnia Strategy është punësuar nga qeveria e Shqipërisë. Omnia Strategy mori një kontratë me kosto 300,000 paund në fund të vitit 2012 për të këshilluar qeverinë e asaj kohe të Shqipërisë në një mosmarrëveshje nafte me vlerë gjysmë miliardi dollarë. Nuk është e qartë se sa shumë kushtuan shërbimet ligjore të Omnia Strategy.
Zonja Blair mendohet se ka vizituar fillimisht Shqipërinë në vitin 2010, e ftuar nga Liri Berisha, bashkëshortja e kryeministrit të kohës Sali Berisha.
Shqipëria është vetëm një nga shumë vende të këshilluara nga Z. Blair përmes një kompanie, Tony Blair Associates të cilën ai e krijoi pasi iku nga Doëning Street në vitin 2007. Blair ka marrëveshje fitimprurëse në Kazakistan, Brazil, Emiratet e Bashkuara Arabe dhe Mongoli mes të tjerash.
(er.nu/BalkanWeb)
Komente ( 18 )
-
ME QE RAMA KA PRISH MARREVESHJEN QUHET DEM EKONOMIK I SHTETIT, DUHET AKUZUAR E DENUAR, NE RAST SE KONTRATA KA SHKELJE LIGJORE TE FUTEN ATA Q E KAN FIRMOS, EPO ME TAKSAT SHQIPTARE PO LUHET SI TE DUANGRABITQARET, NORMALE RAMA DO E PRISH DO PJES PER VETEN E TIJ
-
bomba ne mullare se car e
-
O trim pa na thuaj nga cila ceshtje qe kemi fituar na ka shpetuar keto miljona ky ajduti se vetem ti e ditke dhe ne te tjeret nuk e dime, po perse mo viktime merakosen kaq shume evropjanet per Shqiperine, kane allin e fukarallekut apo te lekeve qe na i marrin dhe nga nenshkrimi i marrveshjeve dhe nga prishja e marrveshjeve te kripsha trute;
-
Zyra ligjore e Blair punon ne Shqiperi qe me qeverine Berisha dhe I ka shpetuar miliona taksapaguasve shqiptare.
-
Kto jane ndryshe pasojat e marreveshjeve te fshehta. Pse ju hoq kontrata kompanisë amerikane na tregon kush?
-
NJerez te cuditshem jene. Berisha paguante per lobing, vetem per te kryer vizita ne USA 300.000 dollare, pra para per ket. Ndersa keta po paguajne per pune. Puna paguhet.
-
Ti duhet te jesh me fiksime ose nje njeri qe nuk ke haber fare dhe nuk shikon se cpo ndodh rreth vetes tende qe mbron keta hajdute dhe kriminela qe hajdute ose je militant i qeverise
-
TI JE I SEMURE SHOKU SALI,
-
-
Rilindje hesapi qe vetem mashtrime dhe asgje tjeter vete e kemi fajin per kete katraure se e njihnim mire se kush eshte Edver Rama 11 vjet kryetar bashkie ne Tirane dhe e bei Tiranen sipas pazareve te veta nje gje eshte e vertete dhe duhet ta kete mire ne mendje cdo Shqiptar nuk duhet te shkelim ne ate rruge qe kemi ecur duhet te gjejme nje rruge tjeter te re jo me PS,PD,LSI dhe bishtat qe perkrahen keto parti.
-
Teater politik.Sa qesharake qe eshte kur ky i madhi Tony Blair bashke me USA hidhnin bomba mbi Serbi sot ne 2015 ky eshte keshilltar i qeverise Rama dhe keshilltar i kujt tjeter?! Hahaha edhe keshilltar i qeverise Vucic haha.Sa absurde mund te jete. Per ne Shqipetaret jo edhe aq por ky njeri bombardoi Serbet dhe tani ju jep keshilla?! Kjo o njerez eshte politika dhe nuk ben dallime per asnje popull te shkel me kembe kur prishen interesat e dikujt.Politikanet tane gjejne shesh dhe bejne pershesh.
-
http://www.stopwar.org.uk/news/tony-blair-s-boundless-corruption-now-exposed-for-all-to-see
http://www.theguardian.com/commentisfree/2014/jul/02/blair-corruption-war-egypt-middle-east-envoy
http://rt.com/uk/204011-corruption-oil-blair-saudi/
E SHUME E SHUME TE TJERA. BESOJ SE MBI AFERAT KORRUPTIVE NUK KA KESHILLTAR ME TE AFTE.TANI KARRUPSIONI DO NGJITET NE NJE RRANG ME TE LARTE.TANI QE KARROPSIONI ESHTE INSTITUTJONALIZUAR NE SHQIPERI DO LUFTOJME QE TA BEJME LIGJSHEM.EC ATY
-
Kur po bo leke edhe erjon veliaj pse mos beje kjo qe ka qene si shushke qeka ftillu me nfund.
-
TONI BLER NJE NDER PERSONAZHET ME TE SHKELQYER NE BOTE
FITOJ 3 HERE SI KRYEMINISTER NE ANGLI
ESHTE PASURI E MADHE PER BOTEN QE KA NJERES TE TILLE
-
Edi po i jep “asistence” te dy bashkeshorteve, se jane me shume femije!
-
Mire ka bere qeveria. Familja Blair ka 4 femije per te rritur. Me zor shtyjne muajin te shkretet. 300000 paund e 2012 u harxhuan duhen te tjera per keto dite te veshtira
-
JAM 41VJET DO VIJE DITA TA SHOH VENDIN TIM TE CLIRUAR, SOVRAN NUK E DI, URAJ TJA ARRIJE FEMIJA IM QE RESHTE 7 VJET;
-
Tony Blair dhe e shoqja e tij Cheir sa per dijenine tuaj eshte politikani me i perfolur per ofera corruptive dhe per, nuk jam aspak cudi qe ne qeverine Shqipetare te kryesuar nga Edvin Rama te kene gjetur kapaku tengjeren.
-
Po kjo qeveri Po e ben miljarder blerin,prandaj mori votat.mjere shqiperia
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn dan_Latn als_Latn unk als_Latn unk oci_Latn unk als_Latn unk als_Latn unk als_Latn unk als_Latn unk als_Latn unk bos_Latn unk unk als_Latn unk als_Latn unk eng_Latn eng_Latn eng_Latn als_Latn unk als_Latn unk als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn